মহান মে দিবস উপলক্ষে ৮ মে সিঙ্গাপুর-বাংলাদেশ যৌথ উদ্যোগে সিঙ্গাপুর  ফুচৌ অডিটরিয়ামে দিনব্যাপী এভারশাইন বাংলাদেশ বইমেলার আয়োজন করা হয়। এভারশাইন বাংলাদেশ বইমেলা উদ্বোধন করেন জনপ্রিয় কথাসাহিত্যিক ইমদাদুল হক মিলন। প্রধান অতিথি হিসেবে উপস্থিত ছিলেন সিঙ্গাপুরে গণপ্রজাতন্ত্রী বাংলাদেশ সরকারের হাইকমিশনার কামরুল আহসান। বইমেলা উদ্বোধন শেষে জনপ্রিয় কথাসাহিত্যিক ইমদাদুল হক মিলন বলেন, এভারশাইন গ্রপের এ ধরনের আয়োজন সিঙ্গাপুরে প্রবাসী বাংলাদেশীদের কর্মোদ্দীপনায় ব্যাপকভাবে সাড়া ফেলে। অনুষ্ঠানে হাইকমিশনার কামরুন আহসান বলেন, প্রবাসী বাংলাদেশীদের সংস্কৃতি বিকাশে এভারশাইনের এ ধরনের আয়োজন  প্রশংসনীয়। বই হোক আপনার জীবনের নিত্যসঙ্গী এই স্লোগানকে সামনে রেখে প্রতিবারের ন্যায় প্রবাসী বাংলাদেশীদের ব্যাপক সাড়া জাগানো প্রাণের বইমেলা তৃতীয়বারের মতো অনুষ্ঠিত হয়। এভারশাইন গ্রপের ছেয়ারম্যান মান্নু মিয়া বলেন, এভারশাইন প্রতিবছর এককভাবে বইমেলাসহ বিভিন্ন সাংস্কৃতিক অনুষ্ঠানের আয়োজন করে থাকে। বইমেলা শেষে এক মনোজ্ঞ সাংস্কৃতিক অনুষ্ঠানের আয়োজন করা হয়। এতে উপস্থিত ছিলেন বাংলাদেশের জনপ্রিয় কৌতুক অভিনেতা পাপ্পু ও এভারশাইন গ্রুপের অন্য পরিচালকরাও এ সাংস্কৃতিক অনুষ্ঠানে অংশগ্রহণ করেন। অনুষ্ঠানে অন্যদের মধ্যে  উপস্থিত ছিলেন সাজ্জাদ, জাহাঙ্গীর আলম জাহিদ, মোঃ ইলিয়াছ হক, মিজানুর রহমান, আকতার হোসেন, এম. দুলাল মাহমুদ ও মোহাম্মদ জাকির হোসেন।